als_Latn dik_Latn tur_Latn
Të dhënat themelore për Fakultetin e Gjeoshkencave dhe Teknologjisë në Mitrovicë
Themelet e studimeve të Xehetarisë, Teknologjisë dhe Metalurgjisë u vunë me hapjen e Shkollës së Lartë Teknike në Mitrovicë në vitin 1961.
Në vitin 1970 në kuadër të Fakultetit Teknik hapen degët e Xehetarisë, Teknologjisë dhe Metalurgjisë, fillimisht në Mitrovicë, viti shkollor 1970/71, për të vazhduar pastaj në Prishtinë deri në themelimin e Fakultetit të Gjeoshkencave dhe Teknologjisë në Mitrovicë në vitin 1974.
Fakulteti i Gjeoshkencave dhe Teknologjisë në Mitrovicë është themeluar me Ligjin mbi themelimin e Fakultetit të Gjeoshkencave dhe Teknologjisë nga Kuvendi i Kosovës me datën 22 korrik 1974. Në vitin e themelimit Fakulteti kishte tri degë: Xehetari, Teknologji, dhe Metalurgji. Në këtë vit në të tri degët u regjistruan gjithsej 322 studentë shqiptarë.
Në vitin shkollor 1980/81 hapet edhe dega e Gjeologjisë dhe në këtë degë u regjistruan 151 studentë shqiptarë.
Në kuadër të Fakultetit, në vitin 1978 është themeluar Instituti për Kërkime në Teknologji, Xehetari dhe Metalurgji. Instituti i Fakultetit ka funksionuar deri në vitin 1991, kur mësimdhënësit dhe studentët shqiptar të Fakultetit u dëbuan me dhunë nga regjimi i atëhershëm serb. Në vitin 2007 në propozim të Fakultetit, Këshilli Drejtues bazuar në dispozitat e Statutit të UP – së ka themeluar Institutin për Xehetari, Metalurgji dhe Materiale, Teknologji dhe Gjeologji.
Nga viti 2001 në Fakultetin e Gjeoshkencave dhe Teknologjisë organizohen studimet sipas plan programeve të miratuara nga Senati i Universitetit të Prishtinës të mbështetura në Deklaratën e Bolonjës.
Deri më 30.09.2011 në Fakultetin e Gjeoshkencave dhe Teknologjisë në Mitrovicë kanë diplomuar gjithsej 1693 student me mësim në Gjuhën shqipe.
Në vitin shkollor 2010/2011 Agjensioni i Akredtimit ka akredituar të gjitha planet mesimore te Fakultetit në studimet Bachelor dhe Mastër
Prej vitit 1997 e deri më 30.09.2012 në Fakultetin e Gjeoshkencave dhe Teknologjisë, magjistraturat shkencore i kanë mbaruar 65 kandidatë, doktoratat 27 kandidatë kurse Master i shekcave teknike 150 kandidatë.
Në vitin shkollor 2012/2013 në vitin e parë të studimeve janë planifikuar te regjistrohen gjithsej 340 student kurse në studimet master janë planifikuar të regjistrohen 75 student.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn